open-index/open-wikipedia-markdown huggingface dataset:
การก

**การก** คือลักษณะพิเศษทางไวยากรณ์ของคำนาม คำสรรพนาม คำคุณศัพท์ คำอนุภาค หรือคำบอกตัวเลข ที่ระบุหน้าที่ของคำนั้น ๆ ในวลี อนุประโยค หรือ ประโยค คำนาม คำสรรพนาม คำคุณศัพท์ ตัวกำหนด คำอนุภาค คำบุพบท คำบอกตัวเลข คำกำกับนาม และส่วนขยายในบางภาษาสามารถมีรูปผันได้หลายรูปขึ้นอยู่กับการก ขณะที่ภาษามีวิวัฒนาการ การกสามารถรวม (ตัวอย่างเช่นในภาษากรีกโบราณ อธิกรณการก (Locative) รวมเข้ากับสัมปทานการก (Dative)) ปรากฏการณ์เช่นนี้เรียกว่า Syncretism

ภาษาต่าง ๆ เช่น ภาษากรีกโบราณ ภาษาอาร์มีเนีย ภาษาอัสสัม ภาษาส่วนใหญ่ในกลุ่มภาษาบอลโต-สลาวิก ภาษาบาสก์ ภาษาส่วนใหญ่ในกลุ่มภาษาคอเคเซียน ภาษาเยอรมัน ภาษาไอซ์แลนด์ ภาษาญี่ปุ่น ภาษาเกาหลี ภาษาละติน ภาษาสันสกฤต ภาษาทมิฬ ภาษาทิเบต (หนึ่งในภาษาที่มีวรรณยุกต์) กลุ่มภาษาเตอร์กิก และกลุ่มภาษายูราล มีระบบการกที่ใหญ่ คำนาม คำสรรพนาม คำคุณศัพท์ และตัวกำหนดต่างมีการผันคำทั้งหมด (โดยใช้วิภัตติปัจจัยเป็นปกติ) เพื่อระบุถึงการกที่มันอยู่ จำนวนของการกในแต่ละภาษานั้นแตกต่างกันไป โดยในภาษาเปอร์เซียและภาษาเอสเปรันโตมี 2 การก ภาษาอังกฤษใหม่มี 3 การกเฉพาะสรรพนามเท่านั้น ภาษาเยอรมันและภาษาไอซ์แลนด์มี 4 การก ภาษาโรมาเนียมี 5 การก ภาษาละติน ภาษาสโลวีเนีย ภาษารัสเซีย และภาษาตุรกีมีอย่างน้อย 6 การก ภาษาอาร์มีเนีย ภาษาเช็ก ภาษาลัตเวีย ภาษาลิทัวเนีย ภาษาโปแลนด์ ภาษาบอสเนีย ภาษาเซอร์เบีย ภาษาโครเอเชีย ภาษาสโลวาเกีย และภาษายูเครนมี 7 การก ภาษาสันสกฤตและภาษาทมิฬมี 8 การก ภาษาเอสโตเนียมี 14 การก ภาษาฟินแลนด์มี 15 การก ภาษาฮังการีมี 18 การก และภาษาทเซซ (Tsez) มี 64 การก

การกที่มักพบได้บ่อย ได้แก่ กรรตุการก (Nominative) กรรมการก (Accusative) สัมปทานการก และสัมพันธการก (Genitive) โดยปกติในภาษาไทยมักใช้คำบุพบทในส่วนของคำที่ทำหน้าที่เช่นเดียวกับการก ตัวอย่างเช่นบุพบทวลี *ด้วยเท้า* (ดังในประโยคที่ว่า "แดงเตะเพื่อนด้วยเท้า") ในภาษารัสเซียสามารถสื่อสารวลีเดียวกันได้ด้วยคำ ๆ เดียวโดยใช้กรณการก (Instrumental)

## การกในภาษาต่าง ๆ
### ภาษาไทย
ภาษาไทยแบ่งการกเป็น 5 ประเภท ได้แก่
* กรรตุการก - ผู้ทำหรือผู้ใช้ให้ทำ เช่น ตำรวจจับผู้ร้าย ตำรวจ เป็นกรรตุการก
* กรรมการก - ผู้ถูกทำ เช่น ตำรวจจับผู้ร้าย ผู้ร้ายถูกจับโดยตำรวจ ผู้ร้าย เป็นกรรมการก
* การิตการก - ผู้ถูกใช้ให้ทำ เช่น ผู้กำกับให้ร้อยเวรไปจับผู้ร้าย ร้อยเวร เป็นการิตการก
* วิกัติการก
** คำที่อธิบายตำแหน่งของบทการกข้างหน้าให้ชัดเจนยิ่งขึ้น เช่น ตำรวจยศพันตำรวจตรีจับผู้ร้าย ยศพันตำรวจตรี เป็นวิกัติการก
** หรือคำที่เป็นบทช่วยวิกตรรถกริยา เช่น เขาเป็นตำรวจ ตำรวจ คือวิกัติการก
* วิเศษณการก - คำที่เรียงอยู่หลังบุพบทที่ใช้เป็นบทเชื่อม เช่น ตำรวจจาก สน.บางเขน สน.บางเขน เป็นวิเศษณการก ถ้าละบุพบทเสีย ก็อยู่ติดกับบทที่มันประกอบ

### กลุ่มภาษาอินโด-ยูโรเปียน
ภาษาในกลุ่มภาษาอินโด-ยูโรเปียนมี 8 การกแต่เดิม ดังนี้ โดยยกตัวอย่างภาษาไทยประกอบ
พระเจ้าชุงช็อนแห่งโคกูรยอ

**พระเจ้าชุงช็อนแห่งโคกูรยอ** (ค.ศ. 224-270) หรือ **โค ย็อน-บุล** จักรพรรดิลำดับที่ 12 แห่งอาณาจักรโคกูรยอ เป็นพระราชโอรสในพระเจ้าทงช็อน เมื่อพระราชบิดาได้สวรรคตลงในปี ค.ศ. 248 องค์ชายโค ย็อน-บุล รัชทายาทพระชนม์ 24 พรรษา จึงขึ้นครองราชย์สืบต่อมาเป็น พระเจ้า**ชุงช็อน** ภารกิจแรกของพระองค์คือการปราบปรามกบฏที่มีผู้นำคือพระอนุชาของพระองค์นั่นเอง และในปี ค.ศ. 259 ตรงกับปีที่ 11 ในรัชสมัยขณะพระชนม์ 35 พรรษา วุยก๊กได้ส่งทหารเข้ามารุกรานมณฑลยังมัก พระองค์จึงส่งทหารม้าจำนวน 5,000 นายออกไปต่อต้าน ปรากฏว่าทหารวุยก๊กสู้ไม่ได้แตกพ่ายหนีไปและมีทหารฝั่งวุยก๊กล้มตายไปจำนวนถึง 8,000 นาย พระเจ้าชุงช็อนเสด็จสวรรคตลงเมื่อ ค.ศ. 270 ขณะพระชนม์ 46 พรรษาครองราชย์ได้ 22 ปี องค์ชายชอซอนพระราชโอรสขึ้นสืบราชสมบัติเป็นพระเจ้าชอซ็อน

## พงศาวลี



หมวดหมู่:ราชวงศ์โคกูรยอ
ชุงช็อน
อิมิดาโคลพริด

**อิมิดาโคลพริด** เป็นสารเคมีกำจัดแมลงในกลุ่ม นีโอนิโคทินอยด์, ซึ่งเป็นกลุ่มสารเคมีกำจัดแมลงที่ออกฤทธิ์ต่อระบบประสาทสังเคราะห์เลียนแบบสารนิโคติน ค้นพบโดยบริษัท Bayer Cropscience (บริษัทในเครือ Bayer AG) และถูกขายภายใต้ ชื่อการค้าโปรธอร์, โคฮินอร์, แอดไมร์, แอดเวนเทจ, เกาโช, เมอริท, คอนฟิดอร์, ฮาชิกูซาน, พรีมิส, และ วินเนอร์ เป็นต้น นำไปใช้ในวงการ กำจัดแมลง, คลุกเมล็ด, สารเคมีกำจัดแมลง ชนิดฉีดพ่น, กำจัดปลวก, กำจัดหมัด, และ  สารเคมีกำจัดแมลงชนิดดูดซึม

การทดลองกับหนูชี้ให้เห็นว่า ต่อมไทรอยด์ ได้รับผลกระทบจากอิมิดาโคลพริด อาการเนื้อเยื่อของต่อมไทรอยด์ผิดปกติเกิดขึ้นในหนูเพศผู้ที่ ระดับต่ำที่สุดที่สังเกตเห็นผลกระทบ เท่ากับ 16.9 มิลลิกรัม/กิโลกรัม/วัน

## อ้างอิง

## แหล่งที่มา
*PAN Pesticides Database

## แหล่งข้อมูลอื่น
*Pesticide Information Profile from Extension Toxicology Network
*Breakdown Chart of Imidacloprid forming toxic 2-chloro pyridine 
* Imidacloprid Fact Sheet, with 18 References, from the Sierra Club of Canada
*Bayer's "Expert Overview"

หมวดหมู่:ยาฆ่าแมลง
หมวดหมู่:กวานิดีน
หมวดหมู่:ไพริดีน
หมวดหมู่:ไนโตรเอมีน
เมกาวาตี ซูการ์โนปูตรี

**ดียะฮ์ เปอร์มาตา เมกาวาตี เซตียาวาตี ซูการ์โนปูตรี** () เป็นนักการเมืองหญิงชาวอินโดนีเซีย หัวหน้าพรรค PDI-P และยังเคยดำรงตำแหน่งประธานาธิบดีแห่งสาธารณรัฐอินโดนีเซียระหว่างปี พ.ศ. 2544 - 2547 ซึ่งเป็นครั้งแรกที่อินโดนีเซียมีประธานาธิบดีเป็นผู้หญิง เมกาวาตีเป็นธิดาของซูการ์โน ประธานาธิบดีคนแรกของอินโดนีเซีย

ใน พ.ศ. 2547 นิตยสารฟอร์บได้จัดลำดับให้เมกาวาตีเป็นผู้หญิงที่ทรงอิทธิพลที่สุดในโลกลำดับที่ 8

## ชื่อ

"ซูการ์โนปูตรี" หมายความว่า "บุตรีของซูการ์โน" และมิใช่ชื่อสกุล เพราะชาวชวาไม่ใช้ชื่อสกุล และโดยปรกติแล้ว เธอมักเป็นที่เรียกขานว่า "เมกาวาตี" เฉย ๆ คำ "เมกาวาตี" นี้ มาจากคำในภาษาสันสกฤต "เมฆวดี" (meghavatī) แปลว่า "(นางผู้) มีเมฆ" เพราะเธอกำเนิดเมื่อฝนตก และชื่อนี้ พิชยนันทะ ปัตเนก (Bijayananda Patnaik) ผู้นำอินเดีย ตั้งให้ตามคำร้องขอของบิดาเธอ

## ชีวิตในวัยเด็ก
[thumb|left|200px|[ซูการ์โน|ประธานาธิบดีซูการ์โน กุนตูร์ และเมกาวาตี ถ่ายรูปคู่กับนายกรัฐมนตรีของอินเดีย จาวาฮาร์ลาลและนางอินทิรา คานธี บุตรสาว]]

เมกาวาตีเกิดเมื่อวันที่ 23 มกราคม พ.ศ. 2490 ที่ยกยาการ์ตาในภาคกลางของเกาะชวา หลังจากที่ซูการ์โนประกาศเอกราชของอินโดนีเซียได้ไม่ถึงสองปี มารดาของเมกาวาตีคือ ฟัตมาวาตี ซึ่งเป็นภรรยาคนหนึ่งในบรรดาเก้าคนของซูการ์โน เมกาวาตีเป็นลูกสาวคนแรกของซูการ์โน โดยมีพี่ชายหนึ่งคน ชื่อว่ากุนตูร์ เมกาวาตีเติบโตขึ้นมาในวังเอกราช ซึ่งเป็นทำเนียบประธานาธิบดีในสมัยนั้น เมื่อซูการ์โนถูกโค่นลงจากอำนาจ เมกาวาตีมีอายุเพียง 19 ปีเท่านั้น ซึ่งหลังจากซูการ์โนลงจากอำนาจแล้ว รัฐบาลใหม่ไม่อนุญาตให้คนในครอบครัวของซูการ์โนเข้ามายุ่งเกี่ยวกับการเมืองอีก

เมกาวาตีเข้าศึกษาในมหาวิทยาลัยปาจาจารันในบันดุงทางด้านเกษตรกรรม แต่แต่ก็ลาออกในปีในปีที่บิดาถูกโค่นลงจากอำนาจ ในปี พ.ศ. 2513 ซึ่งเป็นปีที่ซูการ์โนเสียชีวิต เมกาวาตีได้เข้าศึกษาต่อที่มหาวิทยาลัยอินโดนีเซียทางด้านจิตวิทยา แต่ก็ลาออกหลังจากเข้าเรียนได้เพียงสองปี

## การดำรงตำแหน่งประธานาธิบดี
ประธานาธิบดีเมกาวาตี เป็นบุตรสาวของซูการ์โน ผู้นำชาตินิยมและประธานาธิบดีคนแรกของอินโดนีเซีย เข้ารับตำแหน่งแทนในฐานะรองประธานาธิบดีภายหลังประธานาธิบดีวาฮิดออกจากตำแหน่ง เป็นประธานาธิบดีหญิงคนแรกของอินโดนีเซีย ดำรงตำแหน่งตั้งแต่กรกฎาคม 2544 ถึงตุลาคม 2547 ระหว่างดำรงตำแหน่ง แม้จะได้รับการสนับสนุนจากกองทัพ แต่ขณะนั้นประเทศมีปัญหารุมเร้ามากมาย ทั้งการเมือง สังคม และเศรษฐกิจที่ไม่ฟื้นตัว ปัญหาทุจริตที่ยังมีเรื่อยมา และปัญหาใหญ่คือ ปัญหาการก่อการร้าย อันเนื่องจากเหตุการณ์โจมตีสหรัฐ เมื่อ 11 กันยายน 2543 และการโจมตีอัฟกานิสถานของสหรัฐในปี 2544 ทำให้มีกลุ่มต่อต้านสหรัฐกับชาวตะวันตก เกิดขึ้นมากมายในอินโดนีเซีย และได้มีการก่อความรุนแรงหลายครั้ง ซึ่งครั้งที่รุนแรงที่สุดครั้งหนึ่ง คือการลอบวางระเบิดสถานบันเทิงที่เกาะบาหลี จนมีผู้เสียชีวิตกว่า 200 คน จนทำให้รัฐบาลอินโดนีเซียต้องดำเนินการในการต่อต้านปราบปรามการก่อการร้ายอย่างเข้มงวดจนถึงปัจจุบัน

## อ้างอิง

หมวดหมู่:ประธานาธิบดีอินโดนีเซีย
หมวดหมู่:รองประธานาธิบดีอินโดนีเซีย
หมวดหมู่:นักการเมืองสตรี
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:รองประธานาธิบดีสตรี
หมวดหมู่:บุคคลจากยกยาการ์ตา
หมวดหมู่:ชาวบาหลี
หมวดหมู่:ชาวชวา
หมวดหมู่:ชาวมีนังกาเบา
หมวดหมู่:มุสลิมชาวอินโดนีเซีย
พระนางโซซอโน

**โซซอโน** (66/7 – 6 ปีก่อน ค.ศ.) หรือ **ย็อน โซซอโน** () เป็นพระมเหสีองค์ที่ 2 ฝ่ายขวาของพระเจ้าทงมย็องแห่งโคกูรยอ ทรงเป็นกุญแจสำคัญในการก่อตั้ง 2 อาณาจักรสำคัญในอดีตคือ โคกูรยอ และ แพ็กเจ พร้อมกันนั้นเป็นพระราชมารดาขององค์ชายถึง 2 พระองค์คือ เจ้าชายพีรยู และปฐมกษัตริย์แห่ง อาณาจักรแพ็กเจ พระเจ้าอนโจ

## พระราชประวัติ
ตามบันทึกในพงศาวดารของเกาหลีได้กล่าวไว้ว่าพระนางทรงเป็นธิดาของ **ยอน ทาบุล** หัวหน้าเผ่าพีรูผู้พรั่งพร้อมด้วยเงินทองและอำนาจในมณฑลโชบุนต่อมาทรงได้พบรักกับ เจ้าชายจูมง แห่ง อาณาจักรพูยอ และเมื่อเจ้าชายจูมงได้ทรงหนีออกจากพูยอเพื่อตั้งอาณาจักรใหม่ของพระองค์เอง พระนางก็ทรงได้ให้การสนับสนุนองค์ชายจูมงทั้งทางด้านเงินทองและเสบียงอาหารต่อมาเมื่อองค์ชายจูมงทรงเลือกเมืองโชบุนเป็นราชธานีของอาณาจักรใหม่ซึ่งพระราชทานนามว่า โกคูรยอ หลังจากนั้นก็ทรงประกอบพิธีราชาภิเษกขึ้นเป็นกษัตริย์และเสกสมรสกับพระนางโซซอโนไปพร้อมกันหลังจากนั้นไม่ นานพระนางก็มีพระประสูติกาลพระราชโอรสถึง 2 พระองค์คือ เจ้าชายพีรยู และ เจ้าชายอนโจ แต่แล้วเมื่อพระชายายีโซยา ได้พา เจ้าชายยูรี พระราชโอรสองค์ใหญ่มาเข้าเฝ้าพระเจ้าทงมยองซ็องก็สถาปนาพระชายายีโซยาขึ้นเป็นพระมเหสีและสถาปนา องค์ชายยูริขึ้นเป็นองค์ชายรัชทายาททำให้พระมเหสีซอซอนโนพร้อมด้วยพระราชโอรสทั้งสองและทหารกับชาวบ้านบางส่วนได้อพยพลงไปทางใต้ของโกคูรยอแต่เดินทางไปได้ไม่นานองค์ชายพีรูก็ได้สิ้นพระชนม์ลงทำให้เมื่อมีการสถาปนาอาณาจักรแพคเจองค์ชายอนโจจึงขึ้นครองราชย์แทน

ตามรายงานจาก*[[ซัมกุก ซากี]]* พระนางซอซอนโนได้สิ้นพระชนม์ลงเมื่อ 6 ปีก่อนคริสตกาล ขณะพระชนม์ได้ 61 พรรษา

## อ้างอิง

## บรรณานุกรม
*Kim Bu-sik: *[[Samguk Sagi]]*, volume 23, "Annals of Baekje," chapter 1; King Onjo.

หมวดหมู่:บุคคลที่เสียชีวิตในปี พ.ศ. 538
ทอร์น

**ทอร์น** (thorn: Þ, þ) เป็นตัวอักษรในอักษรละติน ในสมัยโบราณพบในระบบการเขียนของภาษากลุ่มเจอร์แมนิกหลายภาษา แต่ปัจจุบันมีเพียงภาษาไอซ์แลนด์เท่านั้นที่ยังใช้ตัวอักษรตัวนี้อยู่ คำที่เคยเขียนด้วยตัวอักษรตัวนี้ ในปัจจุบันจะเขียนด้วย th ตัวอักษร thorn มีที่มาจากตัวอักษร ᚦ ในอักษรรูน

อักษรนี้ใช้แทนเสียงเสียดแทรก ฟัน ไม่ก้องและก้อง (เหมือน th ในภาษาอังกฤษ ซึ่งแทนได้ทั้งสองเสียง) แต่ในภาษาไอซ์แลนด์จะแทนได้เฉพาะเสียงเสียดแทรก ฟัน ไม่ก้องส่วนเสียงก้องจะใช้ตัวอักษร eth (Ð, ð) แทน

หมวดหมู่:อักษรละติน
เสียงเสียดแทรก ฟัน ไม่ก้อง

**เสียงเสียดแทรกไม่อุสุม ฟัน ไม่ก้อง** () เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาสเปนสำเนียงสเปนตอนเหนือ, ภาษาพม่า, ภาษากะเหรี่ยง ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ `T`

การทับศัพท์ในภาษาไทยในปัจจุบัน มักใช้ *ซ*, *ท* และ *ธ* แทนเสียงนี้ให้กับ th ของภาษาอังกฤษ เช่น ***th'''eta'' อาจพบเป็น ***ซี**ตา'', ***ที*'ตา*, ***ธี**ตา* ในขณะที่[[ราชบัณฑิตยสถาน]]กำหนดให้ใช้ *ท''

เสียดแทรก ฟัน ไม่ก้อง
เสียงเสียดแทรก ฟัน ก้อง

**เสียงเสียดแทรก ฟัน ก้อง** () เป็นเสียงพยัญชนะที่มีใช้ในหลายภาษา เช่นภาษาอังกฤษ, ภาษาเวลส์, ภาษาไอซ์แลนด์ ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ `D`

การทับศัพท์ในภาษาไทยในปัจจุบัน มักใช้ *ด* แทนเสียงนี้ให้กับ th ของภาษาอังกฤษ เช่น the = เดอะ, this = ดิส, that=แดต ในขณะที่ราชบัณฑิตยสถานกำหนดให้ใช้ *ท* เพียงอย่างเดียว

เสียดแทรก ฟัน ก้อง
ท่าเรือโยโกฮามะ

[thumb|แผนผังทางทะเลในภาพ แสดงให้เห็นบริเวณของท่าเรือโยโกฮามะใน [พ.ศ. 2417]]
thumb|อ่าวโอซัมบาชิ สัญลักษณ์แห่งท่าเรือสมัยใหม่

**ท่าเรือ[[โยโกฮามะ]]** (; ) เป็นท่าเรือในเมืองโยโกฮามะ ประเทศญี่ปุ่น ดำเนินงานโดยสำนักงานท่าเรือและอ่าวแห่งเมืองโยโกฮามะ ท่าเรือนี้ตั้งอยู่ที่ละติจูด 35.27.–00° เหนือ และลองจิจูด 139.38–46° ตะวันออก หันหน้าออกสู่อ่าวโตเกียว ทางทิศใต้ของท่าเรือคือท่าเรือโยโกซูกะ และทางทิศเหนือคือท่าเรือคาวาซากิ และกรุงโตเกียว.

## สิ่งก่อสร้างบริเวณท่าเรือ
ท่าเรือโยโกฮามะมีท่าเทียบเรือหลัก ๆ สิบแห่ง โดยมีท่าเทียบเรือฮมโมกุที่มีที่ทอดสมอเรือ 24 จุดเป็นจุดอำนวยความสะดวกหลักของท่าเรือ http://www.city.yokohama.jp/me/port/en/overview/honmoku.html  บริเวณท่าเรือมีอ่าวโอซัมบาชิที่รองรับการเดินทางเข้าออกของผู้โดยสารทางเรือ รวมถึงมีด่านตรวจคนเข้าเมือง ด่านศุลกากร และสถานกักกันสิ่งของต้องห้ามสำหรับรองรับการเดินทางระหว่างประเทศ http://www.city.yokohama.jp/me/port/en/overview/osanbashi.html  มีอ่าวเดตามาจิ หรือที่เรียกกันว่า "อ่าวกล้วย" สำหรับรองรับพืชผักผลไม้ http://www.city.yokohama.jp/me/port/en/overview/detamachi.html  นอกจากนี้ยังมีอ่าวไดโกกุที่ตั้งอยู่บริเวณเกาะที่ถมขึ้นมาคิดเป็นพื้นที่ 321 เฮกตาร์สำหรับตั้งโกดังสินค้าhttp://www.city.yokohama.jp/me/port/en/overview/daikoku.html  มีท่าเทียบเรือ 7 ท่าถูกใช้โดยกองทัพสหรัฐอเมริกาที่ประจำการอยู่ในญี่ปุ่น http://www.city.yokohama.jp/me/port/en/overview/mizuho.html  และท่าเทียบเรืออื่น ๆ ใช้เก็บโครงเรือและทำหน้าที่อื่น ๆ

## ประวัติ
ในสนธิสัญญาเพื่อสัมพันธไมตรีและการค้าระหว่างสหรัฐอเมริกาและญี่ปุ่นที่ทำขึ้นใน พ.ศ. 2401 ระบุให้จังหวัดคานางาวะ เป็นเมืองท่าเปิด ท่าเรือโยโกฮามะได้เปิดใช้ในปีถัดมา ใน พ.ศ. 2466 ท่าเรือเสียหายอย่างหนักจากเหตุแผ่นดินไหวในภาคคันโต

## สถิติ
ใน พ.ศ. 2549 ท่าเรือโยโกฮามะมีเรือเข้าจอดเทียบท่า 42,622 ลำ รองรับสินค้า 138,220,075 ตัน มีมูลค่าทั้งหมดของสินค้าคือ 11,666,790 ล้านเยน http://www.city.yokohama.jp/me/port/statistics/data/2006/2006annual_pro01_e.pdf 

## แหล่งข้อมูลอื่น
* เว็บไซต์ท่าเรือโยโกฮามะ  

หมวดหมู่:ท่าเรือ 
หมวดหมู่:ประเทศญี่ปุ่น
หมวดหมู่:การขนส่งในจังหวัดคานางาวะ
วัดไชยมังคลาราม

thumb|พระพุทธรูปปางไสยาสน์ ที่วัดไชยมังคลาราม ปีนัง มาเลเซีย
**วัดไชยมังคลาราม** มีชื่อเดิมว่า **วัดปูเลาตีกุซ** หรือ **วัดโหละติโกย** เป็นวัดไทยแห่งหนึ่งบนถนนเกอลาไว ตำบลปูเลาตีกุซในเมืองจอร์จทาวน์ รัฐปีนัง ประเทศมาเลเซีย ตั้งอยู่ตรงกันข้ามกับวัดพม่าธรรมิการาม ซึ่งเป็นวัดพม่าที่มีชื่อเสียงของรัฐปีนัง ถือเป็นศาสนสถานของชาวสยามที่เก่าแก่ที่สุดในเกาะปีนัง โดยวัดนี้มีความโดดเด่นจากการจัดงานประเพณีอย่างไทย เช่น สงกรานต์และลอยกระทง รวมทั้งมีการเดินขบวนแห่แหนตามท้องถนนในวันวิสาขบูชาในทุกปี

วัดไชยมังคลารามเป็นวัดไทยที่มีชื่อเสียงบนเกาะปีนัง ภายในอุโบสถมีพระนอนยาวที่สุดในประเทศมาเลเซีย โดยมีความยาว 108 ฟุต สร้างเมื่อปี พ.ศ. 2500 โดยมีชื่อว่าพระพุทธชัยมงคล พระบาทสมเด็จพระปรมินทรมหาภูมิพลอดุลยเดชได้พระราชทานนามให้ในคราวเสด็จประพาสเมื่อวันที่ 25 มิถุนายน พ.ศ. 2505 

## ประวัติ
วัดไชยมังคลารามเป็นวัดเก่าแก่ สร้างในปี พ.ศ. 2388 สร้างโดยบริษัทอินเดียตะวันออก (East India Company) ซึ่งเป็นบริษัทการค้าของอังกฤษในนามของสมเด็จพระราชินีนาถวิกตอเรีย ศิลปะของวัดไชยมังคลารามนั้นเป็นการผสมผสานระหว่างศิลปะไทย พม่า และจีนเข้าด้วยกัน ซึ่งทำให้วัดแห่งนี้มีสีสันสะดุดตา  ดูแปลกไปจากวัดในประเทศไทย ที่เน้นศิลปะที่อ่อนช้อย แต่ศิลปะของวัดแห่งนี้จะเป็นแบบเรียบ ไม่มีการแกะสลัก ทำลวดลายให้ดูวิจิตรมากนัก 

ทุกวันนี้บนเกาะปีนังก็มีคนไทยที่สืบเชื้อสายจากคนรุ่นก่อนอาศัยอยู่เป็นจำนวนหนึ่ง และประชากรส่วนใหญ่ในปีนังเป็นคนเชื้อสายจีนที่เข้ามาทำมาค้าขาย และนับถือศาสนาพุทธ ทำให้เกาะปีนังมีวัดไทยที่เป็นศูนย์รวมของชาวพุทธ มีกิจกรรมทางศาสนาในวันสำคัญ 

## อ้างอิง

หมวดหมู่:สิ่งก่อสร้างในจอร์จทาวน์ (ปีนัง)
ไชยมังคลาราม
หมวดหมู่:ศาสนสถานในรัฐปีนัง
คอนโด้ อิซาโอะ

**คอนโด้ อิซาโอะ** (ชื่อในมังงะภาษาไทย) หรือ **คอนโด อิซาโอะ** (ชื่อในอนิเมะภาษาไทย) () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ

## ข้อมูลตัวละคร
คอนโด้ อิซาโอะ เป็นหัวหน้าของกองกำลังตำรวจพิเศษติดอาวุธชินเซ็นงุมิ แต่เดิมเป็นศิษย์และทายาทของเจ้าสำนักดาบที่บุซูโดยมีศิษย์น้องคือโอคิตะและฮิจิคาตะ ต่อมาทั้งหมดจึงได้เดินทางเข้าเอโดะ แล้วคอนโด้ก็ได้รับตำแหน่งหัวหน้าแห่งชินเซ็นงุมิ คอนโด้เป็นคนที่ใช้ชีวิตอย่างง่ายๆ และเป็นคนที่มองคนอื่นในแง่ดีจนเกินไป จนบางครั้งตนเองกลับต้องมาเดือดร้อนทุกข์โศกพอสมควร แต่คอนโด้เป็นหัวหน้าที่ลูกน้องล้วนจงรักภักดี ยอมสละชีวิตเพื่อปกป้องให้ได้

คอนโด้เป็นคนที่มีหน้าตาไม่ค่อยดี จึงมักถูกเรียกล้อว่าเป็นกอริลลาอยู่บ่อยๆ มีอยู่ครั้งหนึ่งที่มัตสึไดระที่เป็นผู้บัญชาตำรวจแห่งเอโดะได้ขอร้องให้คอนโด้ ฮิจิคาตะและโอคิตะ มาทำภารกิจในการขัดขวางการเดทของลูกสาวตนเอง คอนโด้ได้ร่วมมือแล้วใช้นามตนว่า มือสังหารกอริลลา 13 โดยเลข 13 มาจากที่ว่าเขาจีบหญิงไม่ติดมา 13 ครั้ง

ในเรื่องความรัก คอนโด้มีโชคน้อยมากในเรื่องความรัก วันหนึ่ง คอนโด้ได้ไปที่ร้านอาหารที่โอทาเอะพี่สาวของชินปาจิทำงานอยู่ แล้วได้ปรับทุกข์กับโอทาเอะเรื่องที่เขาจีบหญิงไม่ติดเพราะมีหญ้าหลังเขาดก แล้วเขาได้ถามโอทาเอะว่า สมมติถ้าแฟนของของโอทาเอะมีหญ้าหลังเขาดก เธอจะทำอย่างไร โอทาเอะตอบว่า เธอก็จะรักเขาและหญ้าของเขา คอนโด่จึงเริ่มชอบโอทาเอะ และมักจะตามตื๊อขอแต่งงานอยู่เสมอ แต่โอทาเอะก็ไม่เล่นด้วย และมักจะสอยคอนโด้จนเจ็บตัวหลายครั้ง แต่คอนโด้ก็ยังไม่ล้มเลิกความพยายามทุกครั้งไป

## ชื่อของคอนโด้
ชื่อ *คอนโด้ อิซาโอะ* มีที่มาจากชื่อของ คอนโด้ อิซามิ หัวหน้ากลุ่มชินเซ็นงุมิในประวัติศาสตร์จริง 

## การปรากฏตัวบนปก
คอนโด้ปรากฏตัวบนหน้าปกของหนังสือการ์ตูนกินทามะ เล่มที่ 7 และยังปรากฏตัวบนสันปกของหนังสือการ์ตูนกินทามะเล่ม 8

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
พิกซี ลอตต์

**พิกซี ลอตต์** () หรือชื่อเกิด **วิกตอเรีย หลุยส์ ลอตต์** () เกิดเมื่อ 12 มกราคม ค.ศ. 1991 เป็นนักร้อง-นักแต่งเพลงชาวอังกฤษ และยังเป็นนักแสดง เซ็นสัญญากับเมอร์คูรีเรเคิดส์ ในสหรัฐอเมริกา และกับอินเตอร์สโคปในสหรัฐอเมริกา มีผลงานซิงเกิลเปิดตัวคือ "Mama Do (Uh Oh, Uh Oh)" ออกขายในรูปแบบดาวน์โหลดเมื่อ 6 มิถุนายน ค.ศ. 2009 และขายอย่างเป็นทางการเมื่อ 8 มิถุนายนติดชาร์ตอันดับ 1 บนสหราชอาณาจักร ในสัปดาห์ 14 มิถุนายน ค.ศ. 2009ผลงานอัลบั้มของเธอชุดแรกมีชื่อว่า *Turn It Up* ออกวางขาย 14 กันยายน ค.ศ. 2009

## อ้างอิง

หมวดหมู่:นักร้องอังกฤษ
หมวดหมู่:บุคคลจากบรอมลีย์
หมวดหมู่:บุคคลจากเทศมณฑลเอสเซกซ์
วัดบางกะพ้อม

**วัดบางกะพ้อม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอัมพวา อำเภออัมพวา จังหวัดสมุทรสงคราม อยู่ห่างจากตัวจังหวัดประมาณ 3 กิโลเมตร มีพื้นที่ 4 ไร่ 1 งาน 62 ตารางวา

## ประวัติ
มีตำนานเล่ากันมาว่า ในคราวเสียกรุงศรีอยุธยาครั้งที่ 2 มีชาวบ้าน 2 คนซึ่งเป็นสามีภรรยากันได้หนีศึกสงครามมาตั้งหลักทำมาหากินที่บ้านบางกะพ้อมแห่งนี้ โดยยึดการสานกระพ้อม (ภาชนะคล้ายกระชุ แต่ใหญ่กว่า) เพื่อยังชีพ แต่อยู่ได้ไม่นานนักก็ถูกพม่าบุกโจมตี ครั้นจะหนีก็ไม่ทัน จึงเข้าไปหลบอยู่ในกระพ้อมที่สานเอาไว้และได้อธิษฐานว่าถ้ารอดพ้นจากความตายครั้งนี้ไปได้จะจัดการสร้างวัดและวิหารขึ้นตรงนี้ ต่อมาเมื่อรอดพ้นจากอันตรายใด ๆ จึงปฏิบัติตามคำพูดที่กล่าวไว้โดยสร้างวัดขึ้นชื่อว่า **วัดบังกับพ้อม** ต่อมาชื่อคงเพี้ยนไปหรือถูกเปลี่ยนเพื่อความเหมาะสม กลายเป็น "วัดบางกะพ้อม" มาจนถึงปัจจุบันนี้

## ศาสนสถานและถาวรวัตถุ
*วิหารวัดบางกะพ้อม
*วิหารหลวงพ่อคง
*วิหารหลวงพ่อ 6 องค์
*วิหารหลวงพ่อดำ

## อ้างอิง
* http://www.oknation.net/blog/print.php?id=466722
* http://www.takola.com/sonst/maeklong/Bangkaphom/Bangkaprom.htm 

บางกะพ้อม
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในจังหวัดสมุทรสงคราม
ROTK

**ROTK** เป็นคำย่อ อาจหมายถึง

* สามก๊ก (Romance of the Three Kingdoms) วรรณกรรมจีนอิงประวัติศาสตร์ของหลอกว้านจง
** สามก๊ก (ละครโทรทัศน์) ละครโทรทัศน์ซีรีส์สามก๊กของประเทศจีน
** สามก๊ก (การ์ตูน) การ์ตูนญี่ปุ่นเรื่องสามก๊ก

* ลอร์ดออฟเดอะริงส์ ตอน กษัตริย์คืนบัลลังก์ (The Ruturn of the King)ภาคที่ 3 ของนิยายชุดเดอะลอร์ดออฟเดอะริงส์ ผลงานของ เจ. อาร์. อาร์. โทลคีน
** ลอร์ดออฟเดอะริงส์: มหาสงครามชิงพิภพ เป็นภาพยนตร์ตอนที่สามของภาพยนตร์ไตรภาคเดอะลอร์ดออฟเดอะริงส์
ฮิจิคาตะ โทชิโร่

**ฮิจิคาตะ โทชิโร่** () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

## ข้อมูลตัวละคร
ฮิจิคาตะ โทชิโร่เป็นรองหัวหน้าของกองกำลังตำรวจพิเศษติดอาวุธชินเซ็นงุมิ แต่เดิมเป็นลูกติดที่เกิดจากภรรยาลับของตระกูลฮิจิคาตะจึงไม่มีใครยอมรับเขานอกจากทาเมะโกโร่ บุตรชายคนโตของบ้านที่ดูแลเหมือนพ่อแท้ๆ จนกระทั่งเกิดเรื่องขึ้น กลุ่มนักเลงจะเข้ามาทำร้ายฮิจิคาตะ แต่ทาเมะโกโร่เข้ามาปกป้องจนเสียดวงตาข้างซ้ายไป ทำให้ฮิจิคาตะสติแตกเข้าปะทะกับพวกนักเลงโดยการควักดวงตาของพวกมันออก ทำให้คนในตระกูลหวาดกลัวเขาหลังจากนั้นเขาก็ไม่กลับไปพบหน้าทาเมะโกโร่อีกเลย และมาฝากตัวเป็นศิษย์สำนักดาบที่บูชู ร่วมสำนักเดียวกับคอนโด้และโอคิตะ มีพรสวรรค์ด้านดาบให้เห็นมาตั้งแต่เด็กทำให้เก่งกาจมาก แต่เดินเข้าไปหาเรื่องคนอื่นเก่งยิ่งกว่า ภายหลังศิษย์ในสำนักทั้งหมดจึงได้เดินทางเข้าเอโดะ และฮิจิคาตะก็ได้รับตำแหน่งรองหัวหน้าแห่งชินเซ็นงุมิ ฮิจิคาตะเป็นบุคคลที่มีนิสัยสุขุมเยือกเย็น แต่เวลาต่อสู้ จะสู้อย่างเต็มกำลัง เป็นคนที่เกลียดการพ่ายแพ้เป็นที่สุด แล้วยังเป็นคนที่จงรักภักดีต่อคอนโด้ที่เป็นหัวหน้ามากที่สุดคนหนึ่ง มีฝีมือดาบดี

ฮิจิคาตะเป็นคนที่สูบบุหรี่จัด และติดบุหรี่เป็นอย่างมาก ครั้งหนึ่ง บาคุฟุประกาศให้เอโดะเป็นเขตปลอดบุหรี่ ฮิจิคาตะถึงกับดั้นด้นขึ้นยานไปอวกาศเพื่อหาดวงดาวที่สามารถสูบบุหรี่ได้

อีกสิ่งที่ฮิจิคาตะชอบเป็นอย่างมากคือ มายองเนส ฮิจิคาตะเป็นคนที่คลั่งไคล้ในมายองเนสเป็นอย่างมาก จนถูกเรียกว่าเป็นมายองเลอร์ (นักบริโภคมายองเนส) ฮิจิคาตะชอบใส่มายองเนสในอาหารที่รับประทาน ไม่ว่าจะเป็นโซบะ ทาโกยากิ ดังโงะ รวมไปถึงเมนูที่เรียกว่า ฮิจิคาตะสเปเชียล ซึ่งเป็นข้าวที่ราดด้วยมายองเนสล้วนๆ

ในด้านความรัก ฮิจิคาตะเคยชอบพออยู่กับโอคิตะ มิตสึบะพี่สาวของโอคิตะ ในสมัยที่ยังเป็นศิษย์สำนักดาบที่บูชู ก่อนที่จะเดินทางเข้าเอโดะ เขาได้ปฏิเสธคำสารภาพรักของมิตสึบะไปแบบไม่ใยดีซึ่งเป็นสาเหตุหนึ่งที่ทำให้โอคิตะ โซโกะ ไม่ชอบหน้าเขา แต่สาเหตุที่ฮิจิคาตะทำเช่นนั้น เพราะตัวเขาคิดว่าวิถีชีวิตที่เสี่ยงเป็นเสี่ยงตายกวัดแกว่งดาบไปทั่วอย่างเขาไม่มีทางทำให้มิตสึบะมีความสุขได้ แต่ตัวฮิจิคาตะก็ยังปรารถนาให้มิตสึบะมีความสุขเหมือนผู้หญิงทั่วไป

## ชื่อของฮิจิคาตะ
ชื่อ *ฮิจิคาตะ โทชิโร่* มีที่มาจากชื่อของ ฮิจิคาตะ โทชิโซ รองหัวหน้ากลุ่มชินเซ็นงุมิในประวัติศาสตร์จริง 

**ชื่อที่ตัวละครอื่นๆเรียก**

คอนโด้ อิซาโอะ เรียกว่า โทชิ

โอคิตะ โซโกะ/ชินปาจิ เรียกว่า คุณฮิจิคาตะ

โอคิตะ มิตซึบะ เรียกว่า คุณโทชิโร่

คนอื่นๆเช่น กินโทกิ เรียกแค่นามสกุล และมีบางคนในหน่วย รวมทั้งผู้สละชีพขับไล่ต่างแดนที่เรียกว่า "รองหัวหน้าปีศาจ"

## การปรากฏตัวบนปก
ฮิจิคาตะปรากฏตัวบนหน้าปกของหนังสือการ์ตูนกินทามะ เล่มที่ 8 และยังปรากฏตัวบนสันปกของหนังสือการ์ตูนกินทามะเล่ม 9

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
อ่าวซางามิ

**อ่าวซางามิ** () หรือที่รู้จักในชื่อว่า **ทะเลซางามิ** ทอดตัวอยู่ทางทิศใต้ของจังหวัดคานางาวะบนเกาะฮนชูทางตอนกลางของญี่ปุ่น อยู่ห่างจากกรุงโตเกียวไปทางตะวันตกเฉียงใต้ 40 กิโลเมตร 

## ประวัติ
จุดเหนือศูนย์เกิดแผ่นดินไหวในเหตุแผ่นดินไหวครั้งใหญ่คันโต เมื่อ พ.ศ. 2466 อยู่ลึกใต้เกาะอิซูโอชิมะ ในอ่าวซางามิ ส่งผลให้โตเกียว เมืองท่าโยโกฮามะ รวมทั้งจังหวัดโดยรอบทั้งชิบะ คานางาวะ และชิซูโอกะถูกทำลายจนราบ และความเสียหายยังแผ่ขยายไปทั่วภูมิภาคคันโต เนื่องจากพื้นดินใต้ทะเลทางตอนเหนือของอ่าวค่อนข้างตื้น และผลกระทบจากสึนามิและไต้ฝุ่นได้ก่อให้เกิดความเสียหายอย่างหนักบนพื้นที่ชายฝั่งโชนัน รวมทั้งวัดโคโตกุ () ที่เป็นที่ตั้งของพระพุทธรูปไดบุตสึ  () ในช่วงที่เกิดสึนามิครั้งใหญ่เมื่อ  พ.ศ. 2041

## เชิงอรรถ

## อ้างอิง
* Hammer, Joshua. (2006).  ''Yokohama Burning: The Deadly 1923 Earthquake and Fire that Helped Forge the Path to World War II.'' New York: Simon & Schuster.  10-ISBN 0-743-26465-7; 13-ISBN 978-0-743-26465-5 (cloth) 
* Kamio, Kenji & Willson, Heather, An English Guide to Kamakura's Temples and Shrines,Ryokufu Shuppan, Tokyo, 2008 (paperback). ISBN 978-4-8461-0811-3

หมวดหมู่:อ่าวในมหาสมุทรแปซิฟิก
ซางามิ
หมวดหมู่:ภูมิศาสตร์จังหวัดคานางาวะ
พลอากาศเอก

[150px|right|thumb|พลอากาศเอก เซอร์[ริชาร์ด จอนส์ (Richard Johns) แห่งกองทัพอากาศอังกฤษ สวมเครื่องแบบชั้นหนึ่ง]]
**พลอากาศเอก** () คือ ยศของเจ้าพนักงานทหารอากาศระดับสี่ดาว ซึ่งใช้เป็นครั้งแรกในกองทัพอากาศอังกฤษ และปัจจุบันก็ยังใช้อยู่ในกองทัพดังกล่าว ยศนี้ยังได้รับการใช้ในกองทัพอากาศของหลาย ๆ ประเทศซึ่งได้รับอิทธิพลทางประวัติศาสตร์มาจากประเทศอังกฤษ

เจ้าพนักงานซึ่งดำรงยศพลอากาศเอกนี้มักเป็นเจ้าพนักงานชั้นผู้ใหญ่อย่างยิ่ง เช่น เป็นผู้บัญชาการกองทัพหรือกองทัพอากาศระดับชาติ

## สมุดภาพ

ไฟล์:Australia RAAF OF-9.svg|ออสเตรเลีย
ไฟล์:India-AirForce-OF-9-collected.svg|อินเดีย
ไฟล์:Pak-air-force-OF-9.svg|ปากีสถาน
ไฟล์:Hellenic Air Force OF-9.svg|กรีซ
ไฟล์:RTAF OF-9 (Air Chief Marshal).svg|ไทย
ไฟล์:United Kingdom-Air force-OF-9-collected.svg|สหราชอาณาจักร


## อ้างอิง

หมวดหมู่:ยศทหารเครือจักรภพแห่งประชาชาติ
หมวดหมู่:ยศทหารกองทัพอากาศสหราชอาณาจักร
หมวดหมู่:ยศทหารไทย
หมวดหมู่:ยศทหารอินโดนีเซีย
หมวดหมู่:อดีตยศทหารแคนาดา
หมวดหมู่:ยศทหารกรีซ
หมวดหมู่:ยศทหารอากาศ

หมวดหมู่:นายทหารสี่ดาว
อันบีลีฟวะเบิล (เพลงอีเอ็มเอฟ)

"**อันบีลีฟวะเบิล**" (Unbelievable) เป็นซิงเกิลที่เขียนและบันทึกเสียงโดย อีเอ็มเอฟ ออกจำหน่ายเมื่อปี พ.ศ. 2533 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 3 เมื่อ 25 พฤศจิกายน  พ.ศ. 2533 ต่อมาก็กลายเป็นซิงเกิลที่ขายดีที่สุดในสหราชอาณาจักรประจำปี พ.ศ. 2533  ในอันดับที่ 32 แล้วยังขึ้นชาร์ตอันดับ 1 บนบิลบอร์ดฮอต 100เมื่อ 20 กรกฎาคม พ.ศ. 2534

## แหล่งข้อมูลอื่น
* http://www.discogs.com/EMF-Unbelievable/release/114202

หมวดหมู่:ซิงเกิลในปี พ.ศ. 2533
หมวดหมู่:ซิงเกิลในปี พ.ศ. 2534
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของอีเอ็มเอฟ
พลเรือเอก

**พลเรือเอก** () ตามระบบของเนโท เป็นยศทหารเรือชั้นนายพลระดับ 4 ดาว พลเรือเอกเป็นยศทหารสูงสุดที่ทหารเรือเกือบทุกประเทศพึงจะครองได้ในปัจจุบัน แต่ในอดีต พลเรือเอกมีศักดิ์เป็นรองจากยศพลเรือเอกอาวุโส (มีในบางประเทศ) และจอมพลเรือ

## ดูเพิ่ม
* พลเรือเอกอาวุโส (General admiral)
* จอมพลเรือ (Admiral of the fleet)

หมวดหมู่:ยศทหารเรือ

หมวดหมู่:นายทหารสี่ดาว
คอมมานด์ & คองเคอร์ (วิดีโอเกม พ.ศ. 2538)

***คอมมานด์ & คองเคอร์*** (หรือ ***คอมมานด์ & คองเคอร์: ไทบีเรียน ดอว์น*** หรือเรียกง่ายๆว่า ***C&C***/***C&C1***; และชื่ออย่างไม่เป็นทางการคือ *คอมมานด์ & คองเคอร์ 64* สำหรับเครื่อง นินเทนโด 64) เป็นเกมวางแผนการรบเรียลไทม์ ในซีรีส์ *[[คอมมานด์ & คองเคอร์]]* พัฒนาโดย เวสท์วูด สตูดิโอ สำหรับ เอ็มเอส-ดอส และ จัดจำหน่ายโดย เวอร์จิน อินเตอร์แอคทีฟ โดยเกมนี้เป็นเกมแรกของซีรีส์ *คอมมานด์ & คองเคอร์*

## อ้างอิง

## แหล่งข้อมูลอื่น
* Download ''Command & Conquer 95'' from the official Electronic Arts website (German, French, Spanish, Italian, Dutch, Danish, Swedish, Polish)
* Westwood Remembered (Reconstruction of the official Westwood Studios website from around 1997.)
* Westwood FTP backup  (Fan backup of the original Westwood FTP, with some added preview material)
* 

หมวดหมู่:คอมมานด์ แอนด์ คองเคอร์
หมวดหมู่:เกมสำหรับวินโดวส์
หมวดหมู่:วิดีโอเกมที่มีฉากในประเทศซูดาน
หมวดหมู่:วิดีโอเกมที่มีฉากในประเทศแอฟริกาใต้
หมวดหมู่:วิดีโอเกมที่มีฉากในประเทศโปแลนด์
หมวดหมู่:วิดีโอเกมที่มีฉากในประเทศเม็กซิโก
หมวดหมู่:วิดีโอเกมที่มีฉากในประเทศมอริเตเนีย
หมวดหมู่:วิดีโอเกมที่มีฉากในประเทศกรีซ
หมวดหมู่:วิดีโอเกมที่มีฉากในประเทศเอสโตเนีย
หมวดหมู่:วิดีโอเกมที่มีฉากในประเทศอียิปต์
หมวดหมู่:วิดีโอเกมที่มีฉากในประเทศเช็กเกีย
หมวดหมู่:วิดีโอเกมที่มีฉากในประเทศชาด
หมวดหมู่:วิดีโอเกมที่มีฉากในประเทศบอสเนียและเฮอร์เซโกวีนา
หมวดหมู่:วิดีโอเกมที่มีฉากในประเทศออสเตรีย
หมวดหมู่:วิดีโอเกมที่มีฉากในสาธารณรัฐประชาธิปไตยคองโก
หมวดหมู่:เกมสำหรับเซกา แซตเทิร์น
หมวดหมู่:เกมสำหรับเพลย์สเตชัน
หมวดหมู่:วิดีโอเกมประวัติศาสตร์ประยุกต์
อีเอ็มเอฟ (วงดนตรี)

**อีเอ็มเอฟ** (EMF) เป็นวงดนตรีอินดี้แด๊นซ์จากประเทศอังกฤษ ก่อตั้งวงใน ฟอเรสต์ออฟดีน ในกลอสเตอร์เชอร์ จุดเริ่มต้นของชื่อ อีเอ็มเอฟ ถูกใช้เป็นชื่อวงอย่างถาวร ในยุค 1990s แล้วก็ได้ออกซิงเกิลแรกก็คือ อันบิลีฟวะเบิล

## ผลงาน
### อัลบั้ม

### อัลบั้มรวมเพลง

### ซิงเกิลและอีพี

## แหล่งข้อมูลอื่น
* เว็บทางการ

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีอิเล็กทรอนิกส์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2532
มุทราศาสตร์

[thumb|right|260px|''[ม้วนตราอาร์มเยอรมัน* (Hyghalmen Roll) เขียนในปลายคริสต์ศตวรรษที่ 15 แสดงการใช้ส่วนสำคัญของตราใน[[เครื่องยอด (อิสริยาภรณ์)|เครื่องยอด]]]]
*'มุทราศาสตร์''' () เป็นอาชีพ, สาขาวิชา หรือศิลปะของการออกแบบ การมอบ และการให้นิยามของตราอาร์ม และ การวางกฎที่เกี่ยวกับศักดิ์หรือข้อกำหนดของพิธีการใช้ที่ควบคุมโดยเจ้าหน้าที่ตราอาร์ม (officer of arms)   คำว่า “heraldry” มาจากภาษาแองโกล-นอร์มันว่า “herald” ที่มีรากมาจากคำสมาทของภาษาเจอร์มานิค “*harja-waldaz” ที่แปลว่า “ผู้นำทัพ” โดยทั่วไปแล้วเป็นคำที่หมายถึงกิจการต่าง ๆ ทั้งหมดที่เกี่ยวกับหน้าที่และความรับผิดชอบของเจ้าหน้าที่ตราอาร์ม แต่สำหรับบุคคลทั่วไปแล้ว “มุทราศาสตร์” หมายถึงการออกแบบ การแสดง การบรรยาย และการบันทึกตราอาร์ม และ มุทรตรา (heraldic badge) ในประวัติศาสตร์มุทราศาสตร์ได้รับการบรรยายว่าเป็น “บทย่อของประวัติศาสตร์” และ “ขอบดอกไม้ตกแต่งของสวนแห่งประวัติศาสตร์” (the floral border in the garden of history) ที่มาของมุทราศาสตร์มาจากความจำเป็นของผู้ร่วมต่อสู้ในสงครามในการที่จะต้องแยกฝักแยกฝ่ายเพื่อที่จะได้ไม่ฆ่ากันเอง เมื่อใบหน้าของผู้นำซ่อนอยู่ภายใต้หมวกเกราะเหล็ก ในที่สุดการออกแบบเครื่องหมายที่แสดงถึงความแตกต่างของกลุ่มต่าง ๆ ก็กลายมาเป็นระบบที่เป็นทางการที่มีกฎระเบียบอันซับซ้อนเพิ่มขึ้นในรูปของศาสตร์ที่เรียกว่า “มุทราศาสตร์” 

ระบบการเขียนนิยามของตราอาร์มที่ใช้ในประเทศที่ใช้ภาษาอังกฤษสร้างขึ้นโดยเจ้าหน้าที่ตราอาร์มในยุคกลาง ซึ่งเป็นการบรรยายด้วยภาษาเฉพาะทางขององค์ประกอบต่าง ๆ ที่รวมทั้งโล่ภายในตรา เครื่องยอด, ประคองข้าง, คำขวัญ และ เครื่องหมาย (Charge) ต่าง ๆ ที่ใช้ในตรา การบรรยายเป็นไปตามกฎและระเบียบต่าง ๆ ที่วางไว้อย่างเคร่งครัดเช่นกฎของผิวตรา กฎและศัพท์ที่ใช้แตกต่างกันไปตามแต่ประเทศที่ใช้ เมื่อมาถึงปลายยุคกลางแต่ละประเทศก็วิวัฒนาการเขียนนิยามของตราที่เป็นเอกลักษณ์ของตนเอง แต่ก็ยังมีกฎพื้นฐานที่ใช้ร่วมกันทุกประเทศ

แม้ว่ามุทราศาสตร์จะมีอายุร่วม 900 ปีแต่ก็ยังเป็นศาสตร์ที่ยังคงใช้กันอยู่ เมืองใหญ่และเล็กหลายเมืองในยุโรปและทั่วโลกยังคงสร้างตราอาร์มกันอยู่ ตราส่วนบุคคลทั้งที่พิทักษ์โดยกฎหมายหรือรับมาใช้ก็ยังดำเนินการปฏิบัติกันอยู่ทั่วโลก สมาคมมุทราศาสตร์ที่ก่อตั้งขึ้นก็ยังคงมีอยู่และเป็นสถาบันที่เผยแพร่ความรู้และความเข้าใจเกี่ยวกับมุทราศาสตร์

## อ้างอิง

## ดูเพิ่ม
* ตราอาร์ม 
* นิยามของตรา 

*
อันฟินิชด์ซิมพาธี

"**อันฟินิชด์ซิมพาธี**"  () เป็นเพลงของวงทริปฮอป แมสซีฟแอตแทก วางจำหน่ายในภายใต้ชื่อ แมสซีฟ (Massive) เพลงนี้ถูกเขียนโดยสามสมาชิกหลัก รอเบิร์ต "ทรีดี" เดล นายา, แอนดรูว์ "มัชรูม" วาวส์ และ แกรนต์ "แดดดีจี" มาร์แชล นักร้องนำ ชารา เนลสัน และโปรดิวเซอร์ร่วม จอนนี ดอลลาร์ เป็นเพลงจากอัลบั้ม Blue Lines ที่ได้ถูกปล่อยเป็นซิงเกิลในวันที่ 11 กุมภาพันธ์ ค.ศ. 1991 โดยค่าย ไวลด์บันช์ และเวอร์จินเรเคิดส์ วงได้เลือกใช้ชื่อว่า แมสซีฟ เพื่อหลีกเลี่ยงการถูกแบนจากสถานีวิทยุ เนื่องจากไปตรงกับสงครามอ่าว เพลงนี้รวมเอาองค์หลากหลายในการจัดเรียง รวมทั้งเสียงร้องและแซมเพิลเสียงเพอร์คัชชัน ดรัมโปรแกรม การเรียบเรียงเสียงเครื่องสายโดย วิล มาโลน

หลังจากออกซิงเกิล อันฟินิชด์ซิมพาธี ติดอันดับท็อป 40 ของดัตช์ และติดอันดับซิงเกิลท็อป 20 ในหลายประเทศ รวมถึง เยอรมนี สวิตเซอร์แลนด์ และสหราชอาณาจักร มิวสิกวิดีโอกำกับโดย เบลลี วอลช์ ที่มีฉากถ่ายต่อเนื่องของเนลสัน ที่กำลังเดินในย่าน ลอสแอนเจลิส โดยไม่สนใจสิ่งรอบข้างของเธอ เพลงนี้ได้รับการยกย่องว่าเป็นเพลงบุกเบิกในการพัฒนาเพลงแดนซ์ของอังกฤษ อันฟินิชด์ซิมพาธี ได้รับการยกย่องจากนักวิจารณ์ดนตรีในเรืองการผลิตที่โดดเด่น ถูกจัดรายชื่อจัดอันดับสูงในซิงเกิลที่ดีที่สุดในช่วงสิ้นปี 1991 และนับตั้งแต่นั้นเป็นต้นมาได้มีการโหวดให้เพลงนี้เป็นเพลงที่ดีที่สุดจากนักวิจารณ์และคนทั่วโลก เพลงดังกล่าวปรากฏในอัลบั้มซาวด์แทรก ปี 1993 เรื่อง *Silver* (แอบดูไฮเทค)

## รายชื่อเพลง
* **แผ่นเสียง 7 นิ้ว **
# "Unfinished Sympathy" (Nellee Hooper 7-inch mix) – 4:34
# "Unfinished Sympathy" – 5:12

* **12-inch **
# "Unfinished Sympathy" (Paul Oakenfold mix) – 5:18
# "Unfinished Sympathy" (Paul Oakenfold instrumental mix) – 5:18
# "Unfinished Sympathy" – 5:12
# "Unfinished Sympathy" (instrumental) – 4:08

* **ซีดี **
# "Unfinished Sympathy" (Paul Oakenfold mix) – 5:18
# "Unfinished Sympathy" (Paul Oakenfold instrumental mix) – 5:18
# "Unfinished Sympathy" – 5:12
# "Unfinished Sympathy" (instrumental) – 4:08

* **แผ่นเสียง 12 นิ้ว รีมิกส์ **
# "Unfinished Sympathy" (Nellee Hooper 12-inch mix) – 5:50
# "Unfinished Sympathy" (Nellee Hooper instrumental mix) – 5:34
# "Unfinished Sympathy" (original) – 5:12

## ชาร์ตและการรับรอง

### ชาร์ตประจำสัปดาห์

### ชาร์ตสิ้นปี

### การรับรอง

## อ้างอิง

## แหล่งข้อมูลอื่น
* 

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2534
หมวดหมู่:เพลงของแมสซีฟแอตแทก
เครื่องหมาย (มุทราศาสตร์)

**เครื่องหมาย** () ในมุทราศาสตร์เป็นองค์ประกอบหนึ่งของตราอาร์มที่เป็นเครื่องหมายที่อาจจะเป็นตราสัญลักษณ์หรือสิ่งต่างๆ ที่ตั้งอยู่บนพื้นตราของโล่ภายในตรา ซึ่งอาจจะเป็นลายเรขาคณิต (บางครั้งเรียกว่า "แถบ") หรือสิ่งที่เป็นสัญลักษณ์สำหรับของบุคคล สัตว์ สิ่งของ หรือ สิ่งอื่น ๆ ในนิยามของตราของฝรั่งเศสแถบเรียกว่า "pièces"  และเครื่องหมายอื่น ๆ เรียกว่า "mobile" ซึ่งเป็นคำคำพ้องรูปพ้องเสียง (homonym) กับคำว่า "meuble" ในภาษาฝรั่งเศสปัจจุบันที่แปลว่าเครื่องเรือน  

การแบ่งเครื่องหมายออกเป็น "แถบ" หรือ "แถบย่อย" และกลุ่มอื่น ๆ เป็นระเบียบใหม่ที่เป็นที่คัดค้านโดยนักเขียนเกี่ยวกับมุทราศาสตร์หลายคนที่รวมทั้งฟ็อกซ์-เดวิส  ความสำคัญและความหมายของเครื่องหมายจะได้รับการระบุในนิยามของตรา 

คำว่า "charge" ("เครื่องหมาย") อาจจะใช้เป็นคำกิริยา เช่นถ้าโล่มีสิงห์โตสามตัวก็จะนิยามว่า *charged with three lions* (เครื่องหมายด้วยสิงห์สามตัว) หรือ เครื่องยอดหรือตัว "เครื่องหมาย" เองก็อาจจะเป็น "เครื่องหมาย" ได้ เช่นเป็นปีกเหยี่ยวคู่ *charged with trefoils* (เป็นเครื่องหมายจิกสามแฉก) (เช่นตราแผ่นดินของบรันเดินบวร์ค) สิ่งสำคัญคือการแสดงความแตกต่างระหว่าง "แถบ" (ordinaries) กับ "ช่องตรา" (divisions of the field) เพราะเครื่องหมายทั้งสองอย่างนี้ใช้วิธีนิยามเดียวกัน เช่นโล่ *divided* "per chevron" (ช่องแบ่งด้วยแถบเชฟรอน) ที่ต่างจาก *charged with chevron* (เป็นเครื่องหมายเชฟรอน)

สิ่งต่างที่ใช้เป็นเครื่องหมายมาจากธรรมชาติ ตำนาน หรือเทคโนโลยี สิ่งต่าง ๆ ที่ใช้เป็นเครื่องหมายก็ได้แก่กางเขนที่เป็นเครื่องหมายของคริสต์ศาสนา เหยี่ยว สิงห์โต หรือ สิ่งก่อสร้าง

## อ้างอิง

## ดูเพิ่ม
* ตราอาร์ม 
* นิยามของตรา 
* เครื่องอิสริยาภรณ์ 

## แหล่งข้อมูลอื่น

*
หมวดหมู่:ตราอาร์ม
หมวดหมู่:เครื่องอิสริยาภรณ์
หมวดหมู่:สัญลักษณ์
หญ้าน้ำค้าง

**หญ้าน้ำค้าง** หรือ **หยาดน้ำค้าง** เป็นพืชกินแมลงในสกุลหยาดน้ำค้าง กระจายพันธุ์ในเขตร้อน พบได้ในประเทศออสเตรเลียและทวีปเอเชียจนถึงทวีปแอฟริกาแต่ไม่พบในเขตนีโอทรอปิค

## ลักษณะทางพฤกษศาสตร์
thumb|left|ดอกของหญ้าน้ำค้าง
หญ้าน้ำค้างเป็นพืชล้มลุก มีระบบรากเป็นเส้น ลำต้นสูงได้ถึง 30 ซม. ไม่มีหูใบ ใบเรียวยาวได้กว่า 10 ซม. กว้างประมาณ 1-2 มม. ปลายใบม้วนงอมีขน ใบมีสีเขียวเหลืองจนถึงแดงเข้ม ปลายขนมีต่อมเมือกใสเหนียว ช่อดอกออกที่ซอกใบทางตอนปลาย ยาวได้กว่า 10 ซม. มีได้ถึง 20 ดอกในแต่ละช่อ กลีบเลี้ยงรูปใบหอก ยาว 3-5 มม. กลีบดอกรูปไข่กลับ ยาวเกือบ 1 ซม. มีสีขาว สีชมพู หรือสีม่วง ก้านดอกยาว 0.5-1.5 ซม. เกสรเพศผู้มี 5 อัน แยกกัน ยาวประมาณ 4 มม. อับเรณูรูปขอบขนาน เกสรเพศเมียมี 3 อัน แยกเป็น 2 แฉกเกือบถึงโคนก้าน แคปซูลมี 3 ซีก รูปขอบขนาน ยาวประมาณ 3 มม.

## การกระจายพันธุ์
หญ้าน้ำค้างมีเขตการกระจายพันธุ์กว้างในแถบทวีปเอเชียเขตร้อน จนถึงแอฟริกาและออสเตรเลีย ในประเทศไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์ พบมากที่ภาคตะวันออกและตะวันออกเฉียงเหนือ

## อ้างอิง

* Larsen, K. (1987). Droseraceae. In T. Smitinand & K. Larsen (eds.), Flora of Thailand Vol. 2 part 1: 67-69.
* Smith, A.W. (1997). A Gardener's Handbook of Plant Names Their Meaning and Origin. Dover Publication, Inc. Mineola, New York: 136.

หมวดหมู่:สกุลหยาดน้ำค้าง
หญ้าไฟตะกาด

**หญ้าไฟตะกาด** () เป็นพืชในสกุลหยาดน้ำค้างที่มีหัวใต้ดิน มีการกระจายพันธุ์เป็นวงกว้าง ชื่อในภาษาละติน *peltata* แปลว่า รูปโล่ ซึ่งหมายถึงรูปทรงของก้านใบโดยทั่วไปหยาดน้ำค้างชนิดมีหัวใต้ดินส่วนมากจะเป็นใบกระจุกแนบดิน แต่หญ้าไฟตะกาดลำต้นจะตั้งขึ้น ช่อดอกเป็นกิ่งแขนง

หญ้าไฟตะกาดยังมีชื่อท้องถิ่นอื่นๆอีกดังนี้: หยาดน้ำค้าง (เลย) ปัดน้ำ (ตะวันออกเฉียงเหนือ,เลย)

## ลักษณะทางพฤกษศาสตร์
thumb|left|ดอกของหญ้าไฟตะกาด
หญ้าไฟตะกาดเป็นพืชล้มลุกมีลำต้น สูงได้ถึง 35 ซม. มีหัวใต้ดินขนาดเล็ก เส้นผ่าศูนย์กลางไม่เกิน 1 ซม. ไม่มีหูใบ ใบที่โคนหลุดร่วงง่าย ใบตามลำต้นแบบก้นปิดรูปสามเหลี่ยม เส้นผ่าศูนย์กลาง 0.3-0.6 ซม. ช่อดอกตั้งตรง ไม่แตกแยกแขนง กลีบเลี้ยงรูปไข่แกมรูปรี ยาว 0.2-0.3 ซม. ขอบเป็นชายครุย กลีบดอกรูปไข่กลับ ยาว 0.5-0.6 ซม. สีขาว ก้านดอกยาว 1-2 ซม. เกสรเพศผู้มี 5 อัน แยกกัน ยาว 0.3-0.4 ซม. อับเรณูรูปทรงกลม เกสรเพศเมียมี 3 อัน แยกเป็นหลายแฉก แคปซูลมี 3 ซีก รูปขอบขนานเกือบกลม เส้นผ่าศูนย์กลางยาวประมาณ 3 มม.

## ถิ่นอาศัยและการกระจายพันธุ์
หญ้าไฟตะกาดปกติจะขึ้นบนพื้นราบ มีพุ่มไม้เล็กน้อย บนดินเลน หรือดินทราย อย่างบริเวณหญ้าริมถนนที่ตัดผ่านป่า เป็นต้น หญ้าไฟตะกาดมีเขตการกระจายพันธุ์กว้าง พบในทางตอนใต้และตะวันออกของประเทศออสเตรเลีย, รัฐแทสเมเนีย, ประเทศนิวซีแลนด์, เอเชียตะวันออกเฉียงใต้ และอินเดีย ในไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์

## อ้างอิง

หมวดหมู่:สกุลหยาดน้ำค้าง
ซาลาแมนเดอร์ (สิ่งมีชีวิตในตำนาน)

thumb|240px|ภาพพิมพ์แกะไม้จากคริสต์ศตวรรษที่ 16 กล่าวว่าเป็นซาลาแมนเดอร์โดย เอ็ม.พี. ฮอลล์

**ซาลาแมนเดอร์** ( ()) การบรรยายซาลาแมนเดอร์ก็เช่นเดียวสัตว์ที่มีจริงที่นักเขียนในสมัยโบราณจะให้คำบรรยายอุปมานิทัศน์ของลักษณะอย่างเลิศลอยในสัตวตำนาน (Bestiary) ของยุคกลาง และเมื่อไม่นานมานี้นักเขียนบางคนก็สรุปว่าซาลาแมนเดอร์ในตำนานเป็นสัตว์ที่แตกต่างจากซาลาแมนเดอร์ที่มีอยู่จริง ความคิดนี้แพร่หลายในหมู่สิ่งลึกลับ คำบรรยายของลักษณะรูปทรงของซาลาแมนเดอร์ในตำนานคล้ายกับซาลาแมนเดอร์ธรรมชาติ ที่มีรูปทรงคล้ายกิ้งก่า แต่มักจะมีความเกี่ยวข้องกับไฟโดยเฉพาะที่เกี่ยวกับธาตุไฟ

ซาลาแมนเดอร์ในตำนานเป็นสัตว์ที่ปรากฏในตำนานคลาสสิก ตำนานยุคกลาง และตำนานยุคฟื้นฟูศิลปวิทยา และเป็นสัตว์ที่นิยมใช้กันเป็นเครื่องหมายในตราอาร์มหรือตราแผ่นดิน

## ซาลาแมนเดอร์ในมุทราศาสตร์, สัญลักษณ์ และอุปมานิทัศน์

ซาลาแมนเดอร์ในยุคแรกของมุทราศาสตร์มักจะมีลักษณะคล้ายสุนัขขาสั้นล้อมรอบด้วยไฟ เมื่อไม่นานมานี้ลักษณะของซาลาแมนเดอร์ก็มามีลักษณะคล้ายกับกิ้งก่าหรือซาลาแมนเดอร์ธรรมชาติ แต่ก็ยังอยู่ท่างกลางเปลวเพลิง ในตราอาร์มของ Le Clei เป็นภาพซาลาแมนเดอร์ *vomissant des flammes* ("พ่นไฟ") มักจะนิยามว่าเป็นสีสีเขียว แต่บางครั้งก็เป็นสีอื่นหรือเป็นสีกลุ่มโลหะ (สีเงิน หรือ สีทอง)
ซาลาแมนเดอร์กลายมาเป็นสัญลักษณ์ของความศรัทธาอันไม่มีที่สิ้นสุดที่มีชัยเหนือไฟแห่งความหลง เช่นที่ใช้เป็นตราสัญลักษณ์ในสมเด็จพระเจ้าฟรองซัวส์ที่ 1 แห่งฝรั่งเศสพร้อมด้วยคำขวัญ *Nutrisco et extinguo* (รักษาคุณธรรมดับอธรรม) หรือปรากฏในตราอาร์มของลาร์ฟ (Le Havre), ฟองแตงโบล และอื่นๆ

ซาลาแมนเดอร์กลายมาเป็นสัญลักษณ์ของช่างเหล็ก ซึ่งทำให้ปรากฏในตราของเมืองเพื่อเป็นสัญลักษณ์สำหรับอุตสาหกรรมเครื่องเหล็ก เช่นที่ปรากฏในตราของบะระห์ดัดลีย์ในเวสต์มิดแลนด์ในอังกฤษ
 


ไฟล์:Nutrisco et extinguo Salamandre de François I Azay.jpg|ตราสัญลักษณ์ซาลาแมนเดอร์ของฟรองซัวส์ที่ 1
ไฟล์:Blason ville fr Le Havre (Seine-Maritime).svg|ตราอาร์มของลาร์ฟ
ไฟล์:Blason ville fr Gennes (Maine-et-Loire).svg|ตราเมือง Gennes, Maine-et-Loire 
ไฟล์:Blason ville fr Sarlat-la-Canéda (Dordogne).svg|ตราเมืองซาร์ลาต์-ลา-คาเนดา (Sarlat-la-Canéda)
ไฟล์:Clan member crest badge - Clan Douglas.svg|ตราของสมาชิกในตระกูลดักกลาส (Clan Douglas) ของสกอตแลนด์



 
บริษัทประกันภัยบางบริษัทก็ใช้ซาลาแมนเดอร์เป็นส่วนหนึ่งของตราที่เป็นสัญลักษณ์ของต่อสู้กับไฟ  ซาลาแมนเดอร์และฟีนิกซ์เป็นสัญลักษณ์ของพนักงานดับเพลิง

## อ้างอิง

## ดูเพิ่ม
* ตราอาร์ม 
* นิยามของตรา 
* เครื่องอิสริยาภรณ์ 

## แหล่งข้อมูลอื่น

หมวดหมู่:สัตว์ในมุทราศาสตร์
หมวดหมู่:สัตว์ในนิยาย
หมวดหมู่:สัญลักษณ์
หมวดหมู่:สัตว์สะเทินน้ำสะเทินบกที่เป็นตำนาน
ประธานาธิบดีอินโดนีเซีย

**ประธานาธิบดีอินโดนีเซีย** หรือ **ประธานาธิบดีแห่งสาธารณรัฐอินโดนีเซีย** () เป็นประมุขแห่งรัฐและหัวหน้ารัฐบาลของอินโดนีเซีย และเป็นผู้บัญชาการทหารแห่งกองทัพอินโดนีเซีย

เมื่อวันที่ 20 ตุลาคม พ.ศ. 2567 ปราโบโว ซูบียันโต ได้ดำรงตำแหน่งประธานาธิบดีคนที่ 8 และคนปัจจุบันของอินโดนีเซีย

## อำนาจหน้าที่
ประธานาธิบดี มีอำนาจตามรัฐธรรมนูญที่จะแต่งตั้งและถอดถอนรัฐมนตรี ประธานาธิบดีมีสิทธิเสนองบประมาณในสภาผู้แทนราษฎร เพื่อหารือเกี่ยวกับงบประมาณที่ต้องผ่านสภาผู้แทนราษฎร และยังมีอำนาจที่จะบรรลุข้อตกลงให้ข้อบังคับของรัฐบาลมีผลตามกฎหมาย และในกรณีฉุกเฉินมีอำนาจที่จะทำให้กข้อบังคับของรัฐบาลสามารถแทนกฎหมาย ประธานาธิบดีมีอำนาจสูงสุดเหนือกองทัพอินโดนีเซีย ประธานาธิบดีสามารถลงนามในสนธิสัญญา แต่งตั้งทูต และต้อนรับทูตจากประเทศอื่น ๆ สามารถแต่งตั้งคณะกรรมการพิจารณาคดีที่เกี่ยวข้องกับสมาชิกสภาผู้แทนราษฎร ประธานาธิบดีมีอำนาจที่จะให้อภัยโทษ แต่ต้องพิจารณาคำแนะนำของศาล และประธานาธิบดียังมีสิทธิเสนอรายชื่อว่าที่ประธานศาลฎีกา.

## สิทธิ
ตามกฎหมายในพ.ศ. 2521 ระบุว่าอดีตประธานาธิบดีมีสิทธิได้รับเงินบำนาญ อดีตประธานาธิบดียังมีสิทธิพักที่บ้านโดยที่ไฟฟ้า น้ำ และค่าโทรศัพท์ดูแลโดยรัฐบาล นอกจากนั้นอดีตประธานาธิบดีจะมีสิทธิการดูแลสุขภาพฟรีสำหรับครอบครัวของพวกเขา และมีคนขับรถ

## ดูเพิ่ม
* รายนามประธานาธิบดีอินโดนีเซีย

## อ้างอิง

หมวดหมู่:รัฐบาลอินโดนีเซีย
โจเลียน เลสคอตต์

**โจเลียน แพทริก เลสคอตต์** () เกิดเมื่อวันที่ 16 สิงหาคม ค.ศ. 1982 เป็นอดีตนักฟุตบอลชาวอังกฤษในตำแหน่งกองกลาง เป็นเจ้าของฉายา "ไอ้หน้าบาก" เนื่องจากสมัยเด็ก ๆ เขาประสบอุบัติเหตุจึงทำให้เกิดรอยแผลเป็นที่หน้าผากและทำให้กลายเป็นจุดเด่นของเขาจนถึงทุกวันนี้ เขาเล่นในตำแหน่งกองกลางซึ่งเป็นตำแหน่งที่เขาถนัดและตำแหน่งแบ็กซ้ายซึ่งพี่ชายของเขาคือ แอรอน เลสคอตต์ ก็เป็นนักฟุตบอลอาชีพเช่นกันโดยเขาเล่นให้กับ

## อ้างอิง

## แหล่งข้อมูลอื่น
*
*Profile on Official Manchester City Website 
*[ Premier 


[หมวดหมู่:บุคคลที่ยังมีชีวิตอยู่]
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลอาเอกเอเธนส์
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:นักฟุตบอลจากเบอร์มิงแฮม
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหลังฟุตบอล
นฺหวี่วา

alt=|thumb
**นฺหวี่วา** ตามสำเนียงมาตรฐาน หรือ **หนึ่งออ** ตามสำเนียงฮกเกี้ยน () เป็นเทพีผู้ให้กำเนิดสรรพสิ่งตามประมวลเรื่องปรัมปราจีน เป็นน้องสาวหรือพี่สาวและเป็นภริยาของฝูซี (伏羲) มีชื่อจากการรังสรรค์มนุษยชาติและซ่อมแซมท้องฟ้า

## ประวัติ

## อ้างอิง

หมวดหมู่:ลัทธิเต๋า
หมวดหมู่:ประมวลเรื่องปรัมปราจีน
หมวดหมู่:ราชินีในประมวลเรื่องปรัมปรา
หมวดหมู่:เรื่องปรัมปราการเกี่ยวกับสร้างสรรค์
หมวดหมู่:เทพีการสร้างสรรค์
หมวดหมู่:เทพมารดา
หมวดหมู่:เทพีศิลปะ
หมวดหมู่:เทพีจีน
หมวดหมู่:ผู้ปกครองในตำนาน
หมวดหมู่:จักรพรรดิจีน
หมวดหมู่:สามราชาห้าจักรพรรดิ
หมวดหมู่:วีรชนในเรื่องปรัมปราและตำนาน
พระเจ้าซอช็อนแห่งโคกูรยอ

**พระเจ้าซอช็อน** (?-ค.ศ. 292) หรือ **โค ยักโร** หรือ **โค ยักอู** จักรพรรดิลำดับที่ 13 แห่งอาณาจักรโคกูรยอ เป็นพระราชโอรสลำดับที่ 2 ในพระเจ้าชุงช็อน จักรพรรดิองค์ที่ 12 ของอาณาจักร ทรงขึ้นเป็นรัชทายาทเมื่อ ค.ศ. 255 และทรงขึ้นครองราชย์แทนพระราชบิดาที่สวรรคตในปี ค.ศ. 270 ต่อมาในปี ค.ศ. 286 เชื้อพระวงศ์ 2 พระองค์คือเจ้าชายโค อิล-อู และเจ้าชายโค โซ-บัล ได้ก่อการกบฏแต่ไม่สำเร็จ ทั้งสองพระองค์ก็ถูกสำเร็จโทษในที่สุด พระเจ้าซอช็อนสวรรคตเมื่อ ค.ศ. 292 หลังจากครองราชย์มาได้ 22 ปี พระเจ้าพงซังแห่งโคกูรยอพระราชโอรสขึ้นครองราชย์สมบัติต่อ

## พงศาวลี



หมวดหมู่:ราชวงศ์โคกูรยอ
ซอช็อน
ไอบีลีฟ (เพลงอีเอ็มเอฟ)

"**ไอบีลีฟ**" (I Believe) เป็นซิงเกิลที่สองของ อีเอ็มเอฟ ออกจำหน่ายเมื่อปี พ.ศ. 2534 อยู่ในผลงานอัลบั้มแรกของวง ในชื่อชุด Schubert Dip

## แหล่งข้อมูลอื่น
*http://www.discogs.com/EMF-I-Believe/release/1763792

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2534
หมวดหมู่:เพลงของอีเอ็มเอฟ
บันไดเสียง

**บันไดเสียง** หมายถึง โน้ต 5-12 ตัวที่เรียงกันตามลำดับจากเสียงต่ำไปสูง และจากเสียงสูงไปเสียงต่ำ มีโครงสร้างที่มีการกำหนดช่วงห่าง ของเสียงจากตัวโน้ตหนึ่งไปอีกตัวโน้ตหนึ่งอย่างเป็นระบบ ในแต่ละชนิดของบันไดเสียง ได้แก่ บันไดเสียงเมเจอร์ (major scale) บันไดเสียงไมเนอร์ (minor scale) เป็นต้น บันไดเสียงเป็นตัวกำหนดแนวทางการเคลื่อนของตัวโน้ตในเพลง และสร้างความเป็นอันหนึ่งอันเดียวกันให้กับบทเพลงอีกด้วย

หมวดหมู่:ทฤษฎีดนตรี
พีเพิลโฮลด์ออน

**"พีเพิลโฮลด์ออน"** () เป็นซิงเกิลที่เขียนและบันทึกเสียงโดย แม็ตต์ แบล็ค โจนาธาน มอร์ แห่งวง โคลด์คัต และ ผู้เขียนเนื้อร้องโดย ลิซา สแตนฟิลด์ ออกจำหน่ายในปี พ.ศ. 2532 เพลงนี้ขึ้นชาร์ตซิงเกิลแห่งสหราชอาณาจักรอันดับสูงสุดที่ 11 และ บรรจุในผลงานอัลบั้มของลิซา สแตนฟิลด์ในชื่อชุด ลิซา สแตนฟิลด์ ซึ่งเป็นเวอร์ชันรีมิกซ์ ขึ้นชาร์ตในสหราชอาณาจักรสูงกว่าเวอร์ชันเดิม คือที่อันดับ 4 

## อ้างอิง

## แหล่งข้อมูลอื่น
*http://www.discogs.com/Coldcut-People-Hold-On/release/258319

หมวดหมู่:ซิงเกิลในปี พ.ศ. 2532
หมวดหมู่:ซิงเกิลในปี พ.ศ. 2540
หมวดหมู่:เพลงของลิซา สแตนส์ฟิลด์
เครื่องหมายประจำจังหวะ

**เครื่องหมายประจำจังหวะ** คือ เครื่องหมายในสัญกรณ์ดนตรีที่ใช้สำหรับกำหนดอัตราจังหวะของเพลง โดยใช้ตัวเลขเป็นเครื่องหมายเพื่อบอกค่าของจังหวะต่าง ๆ จะบันทึกไว้ตอนหน้าของบทเพลง เป็นเลข 2 ตัว คือมีตัวบน และตัวล่าง

เลขตัวบน หมายถึง อัตราจังหวะใน 1 ห้องว่าจะมีทั้งตัวโน้ตหรือตัวหยุดเมื่อรวมกันแล้วจะเท่ากับตัวเลขตัวนี้พอดีต่อ 1 ห้อง ส่วนเลขตัวล่าง หมายถึง ค่าของตัวโน้ตที่กำหนดว่าตัวโน้ตตัวใดจะมีค่าเท่ากับ 1 จังหวะ คือนับเป็น 1 จังหวะ รวมทั้งตัวหยุดประจำตัวโน้ตตัวนั้นด้วย โดยมีการกำหนดดังนี้
* โน้ตตัวกลม           แทนด้วยตัวเลข   1
* โน้ตตัวขาว            แทนด้วยตัวเลข   2
* โน้ตตัวดำ             แทนด้วยตัวเลข   4
* โน้ตตัวเขบ็ต 1 ชั้น  แทนด้วยตัวเลข   8
* เน้ตตัวเขบ็ต 2 ชั้น  แทนด้วยตัวเลข   16
* โน้ตตัวเขบ็ต 3 ชั้น  แทนด้วยตัวเลข   32
* โน้ตตัวเขบ็ต 4 ชั้น  แทนด้วยตัวเลข   64

ตัวโน้ตอื่น ๆ ก็จะมีการบวกตัวเลขขึ้นไปทีละเท่าตัวไปตามลำดับ

หมวดหมู่:จังหวะ
หมวดหมู่:คำศัพท์ดนตรี
ไอบีลีฟ

**ไอบีลีฟ** () สามารถหมายถึง

## อัลบั้ม
* ไอบีลีฟ (อัลบั้มทาทา ยัง)

## เพลง
* ไอบีลีฟ (เพลงเอ็กซ์ไซล์)
* ไอบีลีฟ (เพลงอีเอ็มเอฟ)
ปลากดหมู

**ปลากดหมู** () เป็นสกุลของปลาหนังน้ำจืด ในสกุล *Rita* (/ริ-ต้า/) ในวงศ์ปลากด (Bagridae)

ปลากดหมู เป็นปลาหนังที่มีลำตัวอ้วนป้อม มีหนวดสั้น ๆ 4 คู่ 2 คู่ใต้คางเพื่อใช้เป็นอวัยวะสัมผัส และมีลักษณะเด่น คือ มีแผ่นกระดูกบริเวณท้ายทอยและบริเวณเหนือครีบอก เป็นแผ่นหนาและแข็งมาก

มีขนาดเฉลี่ยยาวประมาณ 19–30 เซนติเมตร ยกเว้นในชนิด *R. rita* ที่ยาวได้ 150 เซนติเมตร และชนิด *R. sacerdotum* ที่ยาวได้ถึง 200 เซนติเมตร ซึ่งนิยมเลี้ยงเป็นปลาสวยงามทั้งคู่ เป็นปลาที่หากินตามพื้นน้ำ โดยกินปลาและสัตว์น้ำขนาดเล็กเป็นอาหาร พบกระจายพันธฺ์ในแม่น้ำสายใหญ่ในประเทศอินเดีย และบางส่วนในประเทศพม่า

## การจำแนก
* *[[Rita chrysea|R. chrysea]]* Day, 1877
* *[[Rita gogra|R. gogra]]* (Sykes, 1839)
* *[[Rita kuturnee|R. kuturnee]]* (Sykes, 1839)
* *[[Rita macracanthus|R. macracanthus]]* Ng, 2004
* *[[Rita rita|R. rita]]* (Hamilton, 1822) (ปลากดหมูริต้า)
* *[[Rita sacerdotum|R. sacerdotum]]* Anderson, 1879 (ปลากดหมูสาละวิน)

และพบ 2 ชนิดที่เป็นฟอสซิล คือ *[[Rita grandiscutata|R. grandiscutata]]* (Lydekker, 1886) & *[[Rita theobaldi|R. theobaldi]]* (Lydekker, 1886) พบในยุคไพลโอซีนตอนปลายในชั้นหินศิวาลิค ในรัฐปัญจาบ ประเทศอินเดีย

## อ้างอิง

## แหล่งข้อมูลอื่น

หมวดหมู่:วงศ์ปลากด
หมวดหมู่:ปลาที่พบในประเทศอินเดีย
ปราสาทบ้านพลวง

thumb|300px|ปราสาทบ้านพลวง ตำบลบ้านพลวง อำเภอปราสาท จังหวัดสุรินทร์

**ปราสาทบ้านพลวง** ตั้งอยู่ที่บ้านพลวง ตำบลบ้านพลวง อำเภอปราสาท จังหวัดสุรินทร์ เป็นศาสนสถานขนาดเล็ก หรือ**สรุก** จำนวน 1 หลัง หันหน้าไปทางทิศตะวันออก สร้างตามแบบศิลปะแบบบาปวนสร้างด้วยหินทรายสีขาวบนฐานศิลาแลง ล้อมรอบด้วยคูน้ำรูปตัวยู องค์ปราสาทมีแผนผังเป็นรูปสี่เหลี่ยมจัตุรัสขนาด 4 x 4 เมตร ฐานศิลาแลงมีแผนผังเป็นรูปสี่เหลี่ยมผืนผ้า มีขนาดประมาณ 8 x 23 เมตร สันนิษฐานกันว่า ด้วยฐานศิลาแลงขนาดใหญ่เพียงนี้ จึงมีความเป็นไปได้ที่จะมีความตั้งใจสร้างให้มีปราสาท 3 องค์ บนฐานเดียวกัน แต่คงมีเหตุการณ์สำคัญ เช่น สงคราม โรคระบาด ความแห้งแล้ง จึงส่งผลให้การสร้างปราสาทชะงักไป

ปราสาทมีประตูทางเข้าเพียงทางเดียว อีกทางด้านเป็นประตูหลอก ทับหลังด้านตะวันออกและด้านใต้สลักภาพพระอินทร์ทรงช้างเอราวัณ ทับหลังด้านทิศเหนือสลักเป็นภาพพระศิวะปราบนาคกาลิยะ ส่วนทับหลังด้านตะวันตกยังไม่ได้สลักภาพใดๆ

ปราสาทบ้านพลวงเป็นปราสาทที่ยังสร้างไม่เสร็จ สังเกตได้จากภาพแกะสลักยังไม่เสร็จ โดยภาพส่วนใหญ่จะเป็นเรื่องราวของเทพปกรณัมในลัทธิไศวะนิกาย แต่มีการสลักภาพสัตว์ เช่น สลักภาพกระรอกกระแต และกวางป่าไว้เหนือใบระกาด้านต่อดอกพันธุ์พฤกษา ซึ่งไม่ปรากฏในปราสาทแห่งใด

ปราสาทบ้านพลวง ได้รับการบูรณะเมื่อ พ.ศ. 2514 - 2516 ด้วยวิธีอนัสติโลซีส คือการรื้อมาและประกอบเป็นจิกซอว์ขึ้นใหม่ เสริมโครงสร้างและรากฐานใหม่ หินส่วนไหนขาดก็เติมหินเข้าไปใหม่ให้สมบูรณ์ โดยไม่ขัดกับลวดลายและศิลปะเดิมของปราสาท โดยนายแวนส์ เรย์ ซิลเดรส นักศึกษาปริญญาเอกแห่งมหาวิทยาลัยคอร์แนล สหรัฐอเมริกา

## คลังภาพ

ไฟล์:BanPluang01.JPG | ทับหลังด้านหน้า
ไฟล์:BanPluang02.JPG | ทับหลังอีกด้าน
ไฟล์:BanPluang01.JPG | ทับหลังอีกด้าน
ไฟล์:BanPluang04.JPG | ผู้พิทักษ์ปราสาท
ไฟล์:BanPluang05.JPG | ลวดลายสลักปราสาท
ไฟล์:BanPluang06.JPG | ประตูหลอก


## อ้างอิง
* กรมศิลปากร. (2550). **ประวัติศาสตร์เมืองสุรินทร์**. กรุงเทพฯ: อัมรินทร์พริ้นติ้งและพับลิชชิ่ง. ISBN 978-974-425-057-5
* เทพมนตรี ลิมปพยอม (บรรณาธิการ). (2550). **เนะขแมร์ อินไทยแลนด์: หลากหลายมุมมองและเรื่องราวของปราสาทเขมรในประเทศไทย**. กรุงเทพฯ: มิวเซียม บุคส์. ISBN 978-974-13-5746-8

บ้านพลวง
บ้านพลวง
หมวดหมู่:สิ่งก่อสร้างในอำเภอปราสาท
จอห์นนีเฮตส์แจ๊ซ

**จอห์นนีเฮตส์แจ๊ซ** () เป็นวงป็อปอังกฤษก่อตั้งวงในปี 1986 โดยคลาร์ก แดตช์เลอร์ (ร้อง, เปียโน) แคลวิน เฮส์ (คีย์บอร์ด) และไมค์ โนซิโต (เบส)

## ประวัติ
ชื่อของวงจอห์นนีเฮตส์แจ๊ซ ตั้งมาจากเพื่อนที่เกลียดเพลงแจ๊ซ จอห์นนีเฮตส์แจ๊ซออกซิงเกิลแรกคือ "Me and My Foolish Heart" กับสังกัด RAK ในปี 1986 หลังจากหาค่ายใหญ่พวกเขาก็เข้าสังกัดเวอร์จินในปลายปี  1986 

วงมีซิงเกิลเปิดตัวกับเวอร์จินคือ "Shattered Dreams" ที่กลายเป็นเพลงดังในปี 1987 ติดอันดับ 5 บนยูเคซิงเกิลส์ชาร์ต และอันดับ 2 บนชาร์ตบิลบอร์ดฮอต 100 วงมีอัลบั้มเปิดตัวชื่อ *Turn Back the Clock* ที่ประสบความสำเร็จ ขึ้นอันดับ 1 บนยูเคอัลบั้มส์ชาร์ต พวกเขายังมีเพลงติดท็อป 20 ในสหราชอาณาจักร 3 ซิงเกิล จากอัลบั้มคือ "I Don't Want to Be a Hero" (UK #11, US #31), "Turn Back the Clock" (UK #12), และ "Heart of Gold" (UK #19) ที่ถือเป็นซิงเกิลดังเพลงสุดท้าย ในสหรัฐอเมริกา "Hero"  ติดท็อป 40 บนบิลบอร์ดฮอต 100 และยังติดท็อป 20 บนชาร์ตเอซี และแดนซ์คลับเพลย์ 

นักร้องนำและยังเป็นผู้เขียนเพลงหลัก คลาร์ก แดตช์เลอร์ ออกจากวงในปี 1988 และแทนที่โดยอดีตมือกีตาร์เบสวงเดอะเคียว ชื่อฟิล ทอร์แนลเลย์ ก่อนที่จะออกผลงานอัลบั้มชุดที่ 2 ชุด *Tall Stories* ในปี 1992 ซึ่งมีความเป็นร็อคมากขึ้นแต่ไม่ประสบความสำเร็จ จากนั้นวงได้ประสบอุบัติเหตุทางรถยนต์ ทำให้แคลวิน เฮส์ ต้องพักรักษาตัวหลายปี จนวงต้องแยกกันไปในที่สุด

ในเดือนกันยายน 2007 แคลวิน เฮส์ ประกาศว่าเขาและไมค์ โนซิโต กับนักร้องนำคนใหม่ แดนนี แซกซอน จะกลับมารวมเป็นวงจอห์นนีเฮตส์แจ๊ซอีกครั้ง โดยออกทัวร์ Here and Now Tour ที่บัตลินส์ ระหว่าง 16–19 พฤศจิกายน 2008 เป็นเวลา 4 คืน ความสำเร็จนี้ทำให้พวกเขาจะออกทัวร์ตลอดปี 2009

ซึ่งในเดือนตุลาคม 2009 คลาร์ก แดตช์เลอร์ได้ตัดสินใจกลับมาร่วมวง และทำอัลบั้มใหม่พร้อมออกทัวร์ ถึงแม้ว่าแคลวินจะออกจากวงเพื่อไปใช้ชีวิตในสหรัฐอเมริกา ในปี 2010 ก็ตาม

## สมาชิกวง
* คลาร์ก แดตช์เลอร์ (เกิด 27 มีนาคม 1964 ที่เซอร์เรย์ ประเทศอังกฤษ) — ร้องนำ/มือคีย์บอร์ด/มือกีตาร์ (1986–1988; 2009–ปัจจุบัน)
* ไมค์ โนซิโต (เกิด 5 สิงหาคม 1960 ที่วีสบาเดิน ประเทศเยอรมนีตะวันตก) — มือเบส (1986–1992, 2009–ปัจจุบัน)

### อดีตสมาชิก
* แคลวิน เฮส์ (เกิด 23 พฤศจิกายน 1962 ที่ลอนดอน) — มือคีย์บอร์ด/มือกลอง (1986–1992, 2009–2010)
* ฟิล ธอร์นาลลีย์ (เกิด 5 มกราคม 1960 ที่ซัฟฟอล์ก) — ร้องนำ (1988–1992)

## ผลงาน
### อัลบั้ม
#### ผลงานหลัก
* *[[Turn Back the Clock (album)|Turn Back the Clock]]* (Virgin Records) – 1987 – #1 UK, #56 U.S.
* *[[Tall Stories (album)|Tall Stories]]* (Virgin Records) – 1991
* *[[Magnetized (album)|Magnetized]]* (Interaction Music) – 2013
* *Wide Awake* (Absolute Label Services) – 2020

#### ผลงานรวม
* *[[The Very Best of Johnny Hates Jazz (1993 album)|The Very Best of Johnny Hates Jazz]]* – (Disky Records, 1993)
* *[[Best of the 80's (Johnny Hates Jazz album)|Best of the 80's]]* – (Disky Records, 2000)
* *[[The Very Best of Johnny Hates Jazz (2003 album)|The Very Best of Johnny Hates Jazz]]* – (EMI Gold, 2003)

### ซิงเกิล

**หมายเหตุ:**

*1 "Shattered Dreams" ไม่ออกขายในสหรัฐอเมริกาจนปี 1988 
*² "I Don't Want to Be a Hero" ไม่ออกขายในสหรัฐอเมริกาจนปี 1988 

## อ้างอิง

หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2529
หมวดหมู่:กลุ่มดนตรีจากลอนดอน